Amber Heard het mooiste gesig ter wêreld | SARIE
Amber Heard het mooiste gesig ter wêreld	deur Monica Pienaar
Dis bewys! Die aktrise Amber Heard het die mooiste gesig ter wêreld. Dít volgens ’n studie deur die Britse plastiese chirurg dr. Julian de Silva, berig The Daily Mail aanlyn. En kort op Amber se hakke is die gesigte van Kim Kardashian, Kate Moss en die model Emily Ratajkowski.
Vir dié interessante studie het De Silva en sy span by die The Centre for Advanced Facial & Cosmetic Surgery in Londen ’n spesiale rekenaarprogram gebruik om met ’n proses genaamd Face Mapping die gesigte van verskeie bekendes te analiseer.
Die antieke Grieke het geglo in ’n perfekte verhouding of “golden ratio” tussen afmetings as ’n maatstaf vir skoonheid, het hy aan The Daily Mail gesê. Die Face Mapping-proses gebruik dié teorie om 12 punte op jou gesig – waaronder jou lippe, neus, oë, wenkbroue, ken, voorkop en gesigvorm – te meet en te analiseer. Hoe nader die verhouding van jou gesig aan die goue verhouding is, hoe “mooier” is jy.
Dis nie moeilik om te sien hoekom die 30-jarige Amber se gesig as geheel die naaste aan die goue verhouding was met 91,85 % nie. Dis ook bevind sy het die mooiste neus en ken, terwyl die werklikheidster Kim Kardashian die mooiste wenkbroue het, die model Emily Ratajkowski die mooiste lippe en aktrise Scarlett Johansson die mooiste oë.
Wetenskaplik bewys of nie – die SARIE-span glo steeds ware skoonheid kom van binne!
Hiér is nog van die mooistes soos in die studie bevind:
Bronne: www.dailymail.co.uk, www.usmagazine.com, www.etcanada.com
Eerste entstof teen kanker nóg
Hiér’s hulp met frizzy hare
Amber Heard het mooiste gesig ter wêreld
Rooi op jou wimpers!
Só lyk Kim Kardashian se nuwe haarsnit!
Kry ’n bob met ’n skeermes!
Die werklikheidster Kim Kardashian spog nou met ’n skerp asimmetriese lob. Kim het vroeër die week ’n video van haar splinternuwe haarsnit op Snapchat gedeel. Haar hare val tot op haar skouers en is asimmetries gesny, met stomp punte. Ons dink …